## France Prešeren, Sonetje nesreče

Predelaj v e-gradivih cikel Sonetje nesreče. V pomoč ti je tudi spletna stran <http://www.s-sers.mb.edus.si/gradiva/w3/slo/010_sonetje_nesrece/02_obravnava.html>.

 V svojem e-Listovniku, v razdelku Moje učenje (za vsako poglavje imaš na levi strani tabele zapisano, kam kaj vpisuj), dopolnjuj spodnje zahteve. Naloge lahko rešuješ tudi v zvezek/ na list …

|  |  |
| --- | --- |
| **Predznanje**  | Poslušaj pesem Vlada Kreslina *O Vrba.**O Vrba* je prva pesem iz Prešernovega cikla Sonetje nesreče. Zapiši, kaj razumeš pod pojmom cikel.Pomagaj si s spodnjim geselskim sestavkom.  **ciklus** cíklus  -a in cíkel -kla m (ȋ; í) **1.** *vsebinsko povezana, zaključena skupina umetniških ali znanstvenih stvaritev:* izvajali bodo ciklus skladb za klavir; posvetil ji je ciklus pesmi; prirediti ciklus predavanj o sodobnem slikarstvu; sonetni ciklus; ciklus slik iz slovenske zgodovine **2.** *zaključeno obdobje dogajanj, ki se redno ponavlja:* ves industrijski ciklus od razcveta do propada / gospodarski ciklus *ki obsega gospodarski razvoj in nazadovanje*; razvojni ciklus amebe ♦ astr. sončni ciklus *doba osemindvajsetih let, po kateri se ponovijo isti dnevi tedna na isti datum v mesecu*; med. menstruacijski ciklus *vsak mesec ponavljajoče se spremembe maternične sluznice* Svojo nalogo fotografiraj/skeniraj in oddaj v rubriko **Predznanje.** |
| **Cilji** | Razmisli, kako bi za posamezen cilj vedel, da si ga dosegel. Kakšen bi moral biti izdelek oz. dejavnost? Ko končaš z razmišljanjem, zapiši svoje kriterije na list/v zvezek/skupen dokument. Določi, kateri kriteriji so zate najpomembnejši. Fotografiraj/skeniraj list/zapis v zvezku ali prenesi besedilo iz skupnega dokumenta v zavihek **Moje učenje**, v razdelek **Postavitev ciljev**. Označi, katere cilje boš poskusil doseči zelo dobro (zelena), srednje dobro (rumena) in povprečno (rdeča barva):

|  |  |  |  |
| --- | --- | --- | --- |
| Znam/Poznam ... |  |  |  |
| … pojasniti, kako je sestavljen celoten cikel. |  |  |  |
| … vsebinsko interpretirati 1., 5. in 6. sonet. |  |  |  |
| … glavne motive, teme in ideje Sonetov nesreče. |  |  |  |
| … utemeljiti, kje je vsebinski vrh cikla. |  |  |  |
| **…** razložiti, kateri od sonetov so po zgradbi dvodelni in kateri ne. |  |  |  |
| **…** izpisati in ovrednotiti najprepričljivejšo podobo iz Sonetov nesreče. |  |  |  |
| … sporočilo celotnega cikla znam primerjati s sporočilom *Slovesa od mladosti* in z *Leopardijevo* pesmijo *Sam sebi.* |  |  |  |

 |
| **Strategije** | Razmisli in v e-Listovnik zapiši odgovore na vprašanja:1. Kako bom dosegel zastavljene cilje?
2. Kdo mi bo pri tem pomagal?
3. Ali poznam učinkovite strategije učenja in dela z viri?
 |
| **Dokazi** | Kako boš dokazal, da si cilj dosegel? Pri tem odgovori na spodnje zahteve (le-te so označene z barvami – za popolno poznavanje poglavja moraš poznati odgovore na vse zahteve):–poslušaj prvi, peti in šesti sonet iz cikla Sonetje nesreče (Pomagaj si s spletnimi povezavami) <http://www.s-sers.mb.edus.si/gradiva/w3/slo/010_sonetje_nesrece/05_obravnava.html>*(1. sonet, O Vrba)*,<http://www.s-sers.mb.edus.si/gradiva/w3/slo/010_sonetje_nesrece/09_obravnava.html>*(5. sonet, Življenje ječa)*,<http://www.s-sers.mb.edus.si/gradiva/w3/slo/010_sonetje_nesrece/10_obravnava.html>*(6. sonet, Čez tebe več ne bo)*;– pojasni, kako je sestavljen celoten cikel in kako si razlagaš njegov naslov;– opiši domišljijski življenjski »scenarij«, po kakršnem hrepeni pesnik v prvem sonetu, in razloži, s katerima metaforama imenuje »krivca« za to, da se ni uresničil;– razloži, kaj se v petem sonetu izkaže kot edini izhod iz »ječe«, kako lirski subjekt opiše smrt, katera sredstva pri tem uporabi;– razloži, koga nagovarja lirski subjekt v zadnjem sonetu, in utemelji, ali se še upira sovražni sreči (Reši tudi nalogo na spletni povezavi <http://www.s-sers.mb.edus.si/gradiva/w3/slo/010_sonetje_nesrece/11_naloge.html>.);– pojasni glavne motive, teme in ideje Sonetov nesreče in utemelji, kaj sonete povezuje v cikel (Reši tudi nalogo na spletni povezavi <http://www.s-sers.mb.edus.si/gradiva/w3/slo/010_sonetje_nesrece/12_naloge.html>.);– utemelji, kje je vsebinski vrh cikla in zakaj so Sonetje nesreče romantični cikel;– razloži, kateri od sonetov so po zgradbi dvodelni in kateri ne;– izpiši in ovrednoti najprepričljivejšo podobo iz Sonetov nesreče (Reši nalogi na spletni povezavi <http://www.s-sers.mb.edus.si/gradiva/w3/slo/010_sonetje_nesrece/13_naloge.html>.);– razloži sporočilo celotnega cikla in primerjaj sporočilo cikla s sporočilom *Slovesa od mladosti* in z *Leopardijevo* pesmijo *Sam sebi.****Sam sebi*** *Spočij se, utrujeno srce!**Prevara, ki sem mislil, da je večna,**je zdaj minila: Vse je že minilo,**in ne le sladki up prevar,* *še hrepenenje v naju je ugasnilo.**Dovolj si utripalo. In ni* *stvari, ki zaslužila bi tvoj vzdih,**utripov tvojih vredna ni ta zemlja.**Življenje – dolgčas in bridkost,**nikdar kaj drugega, in svet je blato.**Pomiri se. Poslednjikrat**obupu se predaj. Le smrt nam nudi**usoda. O, preziraj sebe, svet,**naravo, silo, ki ob tla**pritiska nas, in z njo, srce, preziraj* *to strašno ničevost vsega!*Pri reševanju nalog si pomagaj tudi s sintezo, ki je na spletni povezavi<http://www.s-sers.mb.edus.si/gradiva/w3/slo/010_sonetje_nesrece/10_sinteza.html>.Reši naloge (na koncu fotografiraj/skeniraj rešitve in jih oddaj med Dokaze).Dopolni tudi **delovni list Prešernovo življenje in ustvarjanje\_DL** in ga oddaj med Dokaze. |
| **Samoevalvacija** | V e-Listovniku dopolni povedi:1. Na znanje/izdelek sem ponosen, ker …
2. Ko sem se učil/pripravljal ta izdelek, sem se naučil/spoznal …

 c) Moje znanje/izdelek dokazuje, da znam/razumem …  č) Iz učenja/izdelka je razvidno, da sem v pripravo vložil veliko  truda, ker … |

|  |
| --- |
| **Standard znanja** |
| Rdeče | Minimalne zahteve, ki so pogoj za oceno 2. |
| Modro | Temeljne zahteve, ki so pogoj za oceno 3 ali 4. |
| Zeleno | Višje zahteve, ki so pogoj za oceno 4 ali 5. |

Pri učenju in izdelavi nalog lahko uporabiš tudi druge vire.

Viri:

– <http://www.s-sers.mb.edus.si/gradiva/w3/slo/010_sonetje_nesrece/02_obravnava.html> , 20. 8. 2018

– Janko Kos, Tomo Kos: Svet književnosti 2. Maribor: Obzorja, 2000.

– Pavlič, Dović, Lah, Rovtar, Perko: Berilo 2, Umetnost besede. Ljubljana: Mladinska knjiga, 2008.

– Cuderman, Fatur, Koler, Korošec, Krakar - Vogel, Poznanovič, Špacapan: Branja 2. Ljubljana: DZS, 2001.